དུས་རྒྱུན་དུ་བོད་པ་ཚང་གིས་གཞན་གྱི་མི་གཙང་བ་ཁྱིམ་དུ་ཁྱེར་ཡོང་ན་ཁྱིམ་གྱི་སྲུང་མར་མནོལ་གྲིབ་ཤོར་འགྲོ་གལ་ཏེ་མི་གཙང་མནོལ་གྲིབ་ཤོར་ན་ཁྱིམ་ཚང་དེར་ཕར་ཞོག་ཡུལ་ཕྱོགས་དེར་ཆག་ཆེ་ཉམ་ང་སླེབས་འོངས་ཚུལ་བཤད་མོད་ཟི་ལིང་གི་སྨད་འཚོང་ཡུགས་ས་མ་དག་ལ་ཤ་འབྲེལ་ལུས་འབྲེལ་བྱས་ཏེ་ཁྱིམ་དུ་ཐོན་ན་ཅང་ཡང་མི་སྐྱོན་པ་གང་རེད་དང་།གཞན་གྱི་རོ་ཤུན་མཛེ་ཤུན་དག་སྒྱེ་མོ་གང་རེ་ཁྱིམ་གྱི་ཡ་ཕུག་གི་སྒམ་ནང་དུ་བཅུག་བཞག་ནའང་གྲགས་འགུལ་ཅི་ཡང་མེད་དོན་གང་རེད།ནད་རིགས་བཞི་བརྒྱ་རྩ་བཞི་འགོས་ན་སྐྱེས་པ་དེ་དག་དང་གདོན་རིགས་སུམ་བརྒྱ་དྲུག་ཅུ་རྗེས་ལ་འབྲངས་ན་བུད་མེད་དེ་དག་གི་གདོན་རྫས་དག་གི་རྗེས་ལ་འབྲངས་ཏེ་གདོན་ཆོག་མོད་སྲུང་མ་དག་གིས་ཀྱང་ཁྱིམ་གྱི་ཡ་ཕུག་ན་ཕྱི་ཡི་ནད་གདོན་རང་ཁྱིམ་དུ་གཡབ་མོ་བྱེད་པ་ཇི་བཞིན་ཁྱོད་ཚོ་ལ་ནད་ཡམས་གང་ཡང་མི་འབྱུང་བ་ཡ་མཚན་ཆེ།ཐ་ན་ལྷ་མོ་རྩིས་གསུམ་གྱི་མགོ་བསྐོར་གཏོང་མཁན་དེ་དག་གིས་ཀྱང་གདོན་རྫས་ངོ་མ་གདོན་དུ་མ་བབས་པ་ནི་གཞི་རིམ་མང་ཚོགས་དེ་ཚོར་གདོན་རྫས་ལོངས་སུ་སྤྱོད་པའི་སྐལ་བ་ཡོད་པ་ལོས་ཡིན།